open-index/open-wikipedia-markdown huggingface dataset:
Vlag van Tokelau

Die **vlag van die Tokelau**, amptelik deel van Nieu-Seeland, is op 7 September 2009 in gebruik geneem. Die vlag van Nieu-Seeland word amptelik op die eiland gebruik. Die vlag vertoon ’n enkele blou baan met ’n geel gestileerde kano onder seil en ’n Suiderkruismotief in vier vyfpuntige sterre aan die vlagpaalkant.

## Voorstel van 1989 
’n Alternatiewe en nie-amptelike vlag is opgemerk. Die voorgestelde vlag het ’n gestileerde Polinesiese kano en vier sterre uitgebeeld. Die sterre stel die drie hoofeilande en Swainseiland wat deur die VSA (Amerikaans-Samoa) geadministreer word maar wat deur Tokelau opgeëis word. Aangesien die vereiste supermeerderheid nie in 2007 behaal is vir selfregering nie, is die vlag nie amptelik aanvaar nie.

## Finale voorstel van 2008 
In Mei 2008 het die Algemene Fono die finale weergawes van die nasionale simbole van Tokelau goedgekeur. Die goedgekeurde vlagontwerp is gebaseer op die 2007-voorstel met klein veranderinge aan die plasing van die sterre in ’n Suiderkruisformasie eerder as ’n geografiese voorstelling van die eilande. ’n Nasionale embleem is ook goedgekeur.

## Koninklike goedkeuring in 2009 
Die Goewerneur-generaal het op 7 September 2009 die vlag aan die Ulu ingedien as Tokelau se eerste amptelike vlag. ’n Amptelike bekendstelling van die nuwe vlag is vir Oktober 2009 beplan.

## Ander vlae 

Lêer:Flag of New Zealand.svg| Vlag van Nieu-Seeland
Lêer:Flag of Tokelau (local).svg|  Voorstel vir ’n vlag gedurende die 1980’s
Lêer:Tokelau flag reconstruction.svg| Rekonstruksie van die 2007-vlag

## Sien ook 
## Verwysings 
## Eksterne skakels 
*  Tokelau by *Flags of the World*.
Psittaculidae

**Psittaculidae** is 'n familie van papegaaie. Die familie word in vyf subfamilies onderverdeel.

## Subfamilies 
* Platycercinae
* Psittacellinae
* Loriinae
* Agapornithinae
* Psittaculinae

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Vlag van die Pitcairneilande

Die **vlag van die Pitcairneilande**, ’n Britse oorsese gebied is op 2 April 1984 in gebruik geneem. Die vlag vertoon ’n blou Britse vaandel met die wapen van die eiland op die wapperkant.

## Geskiedenis 
Hoewel die Pitcairneilande sedert Desember 1970 ’n onafhanklik beheerde grondgebied is, het hulle toe nog nie ’n vlag gehad nie. In Desember 1980 het die Eilandsraad van Pitcairn ’n vlagontwerp aanvaar vir hul toekomstige vlag. Die vlag is op 2 April 1984 amptelik deur koningin Elizabeth II erken en is vir die eerste keer in Mei van daardie jaar op die eilande vertoon.

## Ander vlae 

Lêer:Flag of the Governor of the Pitcairn Islands.svg| Vlag van die Goewerneur van die Pitcairneilande

## Sien ook 
## Verwysings 
## Eksterne skakels 
*  Pitcairn by *Flags of the World*.
Ware papegaaie

**Ware papegaaie** (*Psittacoidea*) is 'n superfamilie van pagegaaiagtige voëls wat uit omtrent 330 spesies bestaan.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Eksterne skakels
Vlag van die Cookeilande

Die **nasionale vlag van die Cookeilande**, amptelik deel van Nieu-Seeland, is op 4 Augustus 1979 in gebruik geneem. Die vlag vertoon ’n blou Britse vaandel met vyftien wit sterre in sirkelvorm op die wapperkant.

## Simboliek 
Die vyftien sterre op die wapperkant stel die vyftien eilande wat die Cookeilande uitmaak voor. Dit is Tongareva, Rakahanga, Manihiki, Pukapuka, Nassau, Suwarror, Palmerston, Aitutaki, Manuae, Takutea, Aitu, Mitiaro, Mauke, Rarotonga en Mangaia. Die blou kleur van die vlag stel die oseaan en die vredeliewende aard van die Cookeilandbewoners voor.

## Geskiedenis 
Tot 1888 het die onafhanklike Koninkryk Rarotonga ’n horisontale rooi-wit-rooi vlag met drie blou sterre gevoer. In 1888 het die koninkryk ’n Britse protektoraat geword. Die Unievlag is as geus tot die vlag toegevoeg. In 1893 is die drie sterre verwyder en is ’n wit skry met ’n palmboom in die Unievlag in die skildhoek geplaas. In 1900 het Brittanje die eilande geannekseer en die administrasie daarvan aan Nieu-Seeland oorhandig. Van 1902 af is die vlag van Nieu-Seeland as amptelike vlag gebruik. Op 4 Augustus 1965 het die Cookeilande interne outonomie verkry en in 1973 sy eie vlag. Dit was ’n groen baan met vyftien goue sterre in ’n sirkelvorm. Geel en groen simboliseer die mense se lewe en ewige groei. In 1979 het die Cookeilande oorgeskakel na ’n blou Britse vaandel met vyftien wit sterre in sirkelvorm.

Lêer:Flag of Rarotonga 1858-1888.svg|  Vlag van die Koninkryk Rarotonga, 1858 tot 1888
Lêer:Flag of Rarotonga 1888-1893.svg|  Vlag van die Koninkryk Rarotonga, 1888 tot 1893
Lêer:Flag of the Cook Islands Federation.svg|  Vlag van die Federasie die Cookeilande, 1893 tot 11 Junie 1901
Lêer:Flag of the United Kingdom.svg|  Vlag van die Cookeilande, 11 Junie 1901 tot 24 Maart 1902
Lêer:Flag of New Zealand.svg|  Vlag van die Cookeilande, 24 Maart 1902 tot 23 Julie 1923
Lêer:Flag of the Cook Islands 1973.svg|  Vlag van die Cookeilande, 23 Julie 1973 tot 4 Augustus 1979

## Ander vlae 

Lêer:Flag of the King's Representative.svg| Vlag van die Britse koning se verteenwoordiger in die Cookeilande

## Soortgelyke vlae 

Lêer:Flag of Australia.svg|  Vlag van Australië
Lêer:Flag of Fiji.svg|  Vlag van Fidji
Lêer:Flag of New Zealand.svg|  Vlag van Nieu-Seeland
Lêer:Flag of Tuvalu.svg|  Vlag van Tuvalu

## Sien ook 
## Verwysings 
## Eksterne skakels 
*  Cookeilande by *Flags of the World*.
*
Renosterrivier (Vaal)

:*Vir ander riviere met dieselfde naam, sien die dubbelsinnigheidsbladsy by Renosterrivier.*

Die **Renosterrivier** is 'n groot sytak van die Vaalrivier in die Vrystaatprovinsie van Suid-Afrika. 

Die rivier ontspring by Petrus Steyn en vloei noordwes verby Heilbron tot in die Koppiesdam. Daarna vloei dit weswaarts verby die dorpie Koppies en later onderdeur die N1 nasionale pad. Naby Viljoenskroon swenk dit noordwes, vloei onder deur die R59 en R501 en sluit by die Vaalrivier aan by Renovaal, ongeveer 25&nbsp;km oos van Orkney.      

Die Renosterrivier het 'n opvanggebied van ongeveer 6650 vk. kilometer. Die Koppiesdam is die enigste groot dam op die rivier, en is hoofsaaklik gebou vir besproeiingsdoeleindes. Die sytakke van die Renosterrivier is die Doringspruit, Elandspruit, Gelukspruit, Hessebronspruit, Heuningspruit, Karoospruit, Rietspruit en die Vaalbankspruit.    

## Eksterne skakel 
* Google-kaart van die Renosterrivier se monding by Geonames.org (cc-by)

## Verwysings
Wynie Strydom

**Wynie Strydom** was die spanbestuurder van die Blou Bulle, 'n pos wat hy sedert 1997 beklee het. Sy ywerige ondersteuning en manewales langs die rugbyveld het aan hom die bynaam *Hartaanval Wynie* besorg.

Strydom speel al van sy skooldae af rugby en hy was die kaptein van sy skool se tweede span, al was hy die kleinste matriek-leerling. Hy speel vanaf 1976 tot 1978 vir die Blou Bulle se B-span rugby, waarvan hy 45 keer op die bank moes uitsit. Hy het ook vroeër jare die Noord-Transvaal se o.13 Cravenweek-span afgerig en mettertyd ook die o.20's.

In 1992 aanvaar hy 'n voltydse betrekking by die Blou Bulle Rugbyunie en word in 1997 as die spanbestuurder aangestel. Langs die veld trek sy spontane ondersteuning vir die Bulle aandag en word hy 'n bekende gesig tydens die beeldsend van rugbywedstryde op TV.

Hy het aangekondig dat hy na die Curriebeker-seisoen van 2013 gaan uittree.

## Verwysings
Antideeltjie

Baie soorte elementêre deeltjies kom in twee soorte voor: die "normale" deeltjie en sy **antideeltjie**. Die massa, lewensduur en spin van ’n deeltjie en sy antideeltjie is dieselfde, maar sy lading is die teenoorgestelde. So is die elektron se antideeltjie die positron, of anti-elektron, wat ’n positiewe lading het.

## Sien ook 
* Standaardmodel
*Lys van deeltjies

## Eksterne skakels 
*
Bruinkoppapegaai

__NOTOC__

Die **bruinkoppapegaai** (*Poicephalus cryptoxanthus*) is 'n gelokaliseerde, algemene standvoël en nomade in savanne, rivierwoud en oop boomveld. Die voël kom voor in Mosambiek, die Laeveld en noord KwaZulu-Natal. Die voël word 22 – 25&nbsp;cm groot en weeg dan 125 - 150 g. In Engels staan die voël bekend as die *Brown-headed parrot*.

## Fotogalery 

Poicephalus cryptoxanthus -caged.jpg|Bruinkoppapegaai in gevangenskap
Brown-headed Parrot (Poicephalus cryptoxanthus) (6001313591).jpg|By 'n voedselplant in die Krugerwildtuin
PioniasFuscicapillus, crop.jpg|Illustrasie van 1870

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Uitsluitingsbeginsel van Pauli

Die **Uitsluitingsbeginsel van Pauli** is ’n kwantummeganiese beginsel waarvolgens twee identiese fermione nie dieselfde kwantumtoestand kan beset nie. Die beginsel is in 1925 deur Wolfgang Pauli geformuleer. In een atoom kan dus nie twee elektrone wees met vier identiese kwantumgetalle nie. Deur die invoer van die spinkwantumgetal kan twee elektrone hulle in een baan (dieselfde magnetiese, hoof- en newekwantumgetal) bevind, mits hul spinkwantumgetal verskil.

Die beginsel geld slegs vir fermione, deeltjies wat asimmetriese kwantumtoestande vorm en ’n halftallige spin het. Onder fermione val onder meer protone, neutrone, die kwarke waaruit hulle bestaan en elektrone – alle soorte elementêre deeltjies waaruit materie opgebou is. 

Deeltjies soos die foton en graviton gehoorsaam nie die beginsel nie omdat hulle nie fermione is nie, maar bosone (hulle vorm simmetriese kwantumtoestande en het ’n heeltallige spin).

## Sien ook 
* Standaardmodel
*Lys van deeltjies
Bosveldpapegaai

Die **Bosveldpapegaai** (*Poicephalus meyeri*) is 'n gelokaliseerde, algemene standvoël en nomade in savanne en breëblaarboomveld. Die voël kom in Zimbabwe, die noorde en ooste van Botswana en Noordoos-Namibië voor.

Die voël is 21–24&nbsp;cm lank en weeg 100-130 gram. In Engels staan die voël bekend as die ''Meyer's Parrot''.

## Fotogalery 

Meyers Parrot (Poicephalus meyeri) pet on table.JPG|'n Driejarige bosveldpapegaai wat as troeteldier aangehou word.
Poicephalus meyeri (pet on top of a cage).jpg|'n Elf maande-oue bosveldpapegaai as troeteldier.
Poicephalus meyeri 3.jpg|Sit op 'n tak in sy hokkie.
Poicephalus meyeri -two captive-6a.jpg|'n Paartjie.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Bloupenspapegaai

Die **Bloupenspapegaai** (*Poicephalus rueppellii*) is 'n skaars tot gelokaliseerde, algemene standvoël en nomade in savanne, droë boomveld en droë rivierlope. Die voël kom voor in Namibië. Die voël is 21 – 24&nbsp;cm lank en 100 - 130 g groot. In Engels staan die voël bekend as die ''Rüppell's Parrot''.

## Fotogalery 

Rueppell-papagei.jpg|'n Bloupenspapegaai in gevangenisskap.
Poicephalus rueppelliSmit.jpg|Skildery met 'n wyfie in die voorgrond.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Dikwark

’n **Dikwark** is in ’n kwark-dikwark-model die hipotetiese toestand van twee kwarke wat saam gegroepeer is in ’n barion (wat uit drie kwarke bestaan). Die dikwark word gewoonlik as een deeltjie beskou wat in ’n sterk wisselwerking met die derde kwark is.

Die bestaan van dikwarke in ’n nukleon word betwis, maar dit help om sommige nukleon-eienskappe te verduidelik.

## Sien ook 
* Standaardmodel
* Lys van deeltjies

## Eksterne skakel 
* 15px Hierdie artikel is vertaal uit die Engelse Wikipedia
Steriele neutrino

Die **steriele neutrino** is ’n hipotetiese soort neutrino wat nie onderworpe is aan die fundamentele wisselwerkings van die Standaardmodel nie, behalwe swaartekrag. Dit is ’n ligte regshandige neutrino of linkshandige antineutrino wat by die Standaardmodel gevoeg kan word en kan deelneem aan verskynsels soos neutrinovermenging. Daar word aktief na hierdie soort deeltjie gesoek in deeltjiefisika.

## Sien ook 
* Periodieke tabel
* Standaardmodel
Graviton

Die **graviton** is ’n hipotetiese elementêre deeltjie in deeltjiefisika wat swaartekrag (gravitasie) veroorsaak in die meeste kwantumswaartekragstelsels.

## Teorie 
Drie van die vier bekende fundamentele natuurkragte word bewerkstellig deur elementêre deeltjies: elektromagnetisme deur die foton, die sterk wisselwerking deur die gluone en die swak wisselwerking deur die W- en Z-bosone. Die teorie is dat die vierde fundamentele natuurkrag, swaartekrag, bewerkstellig word deur ’n tot nou toe onontdekte elementêre deeltjie, die graviton.

Om dit te kan doen moet gravitone altyd aantrek (swaartekrag stoot nooit af nie), moet hulle oor enige afstand aantrek (swaartekrag is universeel) en moet hulle geen massa hê nie (swaartekrag het ’n onbeperkte reikwydte). Gravitone sou ook verantwoordelik kon wees vir donker materie.

Tot nou toe is geen gravitone nog waargeneem nie.

## Sien ook 
* Periodieke tabel
* Standaardmodel

## Eksterne skakels 
* 15px Hierdie artikel is vertaal uit die Nederlandse Wikipedia
Psittacidae

**Psittacidae** is 'n familie van papegaaie. Die familie word in twee subfamilies onderverdeel, die Afrika-papegaaie (Psittacinae) en die Neotropiese papegaaie (Arinae).

## Subfamilies 
* *Psittacinae* - Afrika-papegaaie
* *Arinae* - Neotropiese papegaaie
** tribus: *Arini*
*** groep: Aras
**** genus: *Ara*
** tribus: *Androglossini*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Eksterne skakels
Kim Gyu-sik

duimnael|links|upright|Kim Kyu-sik in die 1890's.
duimnael|links|upright|Kim Kyu-sik in 1919.

**Kim Gyu-sik** (Kim Kyu-sik, Koreaans: 김규식, 28 Februarie 1880 – 10 Desember 1950) was 'n Suid-Koreaanse onafhanklikheidsaktivis, politikus en diplomaat. Sy bynaam was **Wusa** (우사, 尤史), **Jukjeok** (죽적, 竹笛). Hy was die Minister van Buitelandse Sake (1919), Minister van Onderwys (1920–1921) en die vise-president (1940–1948) van die voorlopige Regering van die Republiek Korea (대한민국 임시정부, 大韓民國臨時政府).

## Bronne 
*  Inligting oor Kim Gyu-sik 
*  Meer inligting oor Kim Gyu-sik

## Verwysings
Europese koekoek

Die **Europese koekoek** (*Cuculus canorus*) is 'n skaars tot gelokaliseerde, algemene somertrekvoël en leef in savanne, rivierwoud en boomveld. Die voël kom voor in Zimbabwe, die oostelike gedeelte van Suid-Afrika en Mosambiek. Die voël is 32 – 34&nbsp;cm lank en 105 - 140 g groot. In Engels staan die voël bekend as die *Common Cuckoo*.

## Fotogalery 

Cuculus canorus vogelartinfo.jpg|Europese koekoek in vlug.
Kuckuck maennchen.jpg|Vlerk van 'n Europese koekoek.
Cuckoo Eggs Mimicking Reed Warbler Eggs.JPG|Die een groter eier in elke werpsel is skelm deur 'n Europese koekoek gelê.
Cuculus canorus chick1.JPG|Europese koekoek-kuiken in 'n boomkoester (*Anthus trivialis*) se nes.
Reed warbler cuckoo.jpg|Nog 'n Europese koekoek wat deur 'n ander spesies grootgemaak word.
Cuculus canorus canorus MHNT.ZOO.2010.11.149.48.jpg |*Cuculus canorus canorus* + *Acrocephalus arundinaceus* - Museum specimen
Cuculus canorus bangsi MHNT.ZOO.2010.11.149.13.jpg |*Cuculus canorus bangsi* + *Phoenicurus moussieri* - Museum specimen

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Psittacinae

**Psittacinae** is 'n subfamilie van Afrotropiese papegaaie. Die subfamilie word in twee genera en agt spesies onderverdeel. Verskeie van van die spesies word verder in subspesies onderverdeel. Sommige word as "Ouwêreldse papagaaie" beskryf. Hierdie subfamilie, tesame met sy suster subfamilie, Arinae vorm die familie Psittacidae.

## Taksonomie 
Genus *Psittacus*
**Psittacus erithacus* - Gryspapegaai
***Psittacus erithacus erithacus* (subspesie)
***Psittacus erithacus timneh* (subspesie)

Genus *Poicephalus*
**Poicephalus robustus* - Woudpapegaai
** *Poicephalus robustus robustus* (subspesie)
** *Poicephalus robustus fuscicollis* (subspesie)
** *Poicephalus robustus suahelicus* (subspesie)
**Poicephalus gulielmi*
**Poicephalus meyeri* - Bosveldpapegaai
**Poicephalus rueppellii* - Bloupenspapegaai
**Poicephalus cryptoxanthus* - Bruinkoppapegaai
**Poicephalus rufiventris* - Rooipenspapegaai
**Poicephalus senegalus* - Senegalpapegaai
**Poicephalus flavifrons*
**Poicephalus crassus*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Alanis Morissette

**Alanis Nadine Morissette** (gebore 1 Junie 1974) is 'n Kanadese en Amerikaanse sangeres-liedjieskrywer, kitaarspeler, album-vervaardiger en aktrise. Sy begin in 1990 as 'n tiener in Kanada te sing. In 1995 begin haar musiek oor die wêreld heen gewild te raak.

## Albums 
Ateljee-albums
* *Alanis (album)* (1991)
* *Now Is the Time* (1992)
* *Jagged Little Pill* (1995)
* *Supposed Former Infatuation Junkie* (1998)
* *Under Rug Swept* (2002)
* *So-Called Chaos* (2004)
* *Flavors of Entanglement* (2008)
* *Havoc and Bright Lights* (2012)

Versamelings:
* *MTV Unplugged* (1999)
* *Feast on Scraps* (2002)
* *The Collection* (2005)

## Eksterne skakels 
* Amptelike webtuiste
* Etiket
Kleurlading

’n **Kleurlading** in teoretiese fisika is ’n eienskap van kwarke en gluone wat verband hou met die deeltjies se sterk wisselwerkings in die teorie van kwantum-chromodinamika (KCD). Daar is geen verband tussen die "kleur" van kwarke en gluone en kleure wat die oog waarneem nie. Dit is eerder ’n gerieflike (en ietwat onvanpaste) naam vir ’n eienskap wat feitlik glad nie voorkom op afstande groter as die grootte van ’n atoomkern nie. 

## Die term 
Die term "kleur" is gekies omdat die abstrakte eienskap waarna dit verwys, drie soorte waardes het, nes daar drie primêre kleure is: rooi, groen en blou. Net soos wat die drie primêre kleure saam wit is, kan ’n kombinasie van drie deeltjies met ’n rooi, groen en blou kleurlading elk nie in wisselwerking tree met kleurladings van buite nie (dit is dus "wit"). In teenstelling daarmee het ’n elektromegnetiese lading net een soort waarde. (Postiewe en negatiewe elektriese ladings is dieselfde soort lading; slegs die teken verskil. Kleurladings kan ook negatief wees – so is ’n antirooi kleurlading bloot ’n negatiewe rooi kleurlading.)

Kort nadat die bestaan van kwarke in 1964 die eerste keer voorgestel is, het Oscar W. Greenberg die kleurlading voorgestel om te verduidelik hoe kwarke saam in sommige hadrone kan bestaan in andersins identiese kwantumtoestande sonder om die Uitsluitingsbeginsel van Pauli te oortree. 

## Die kleure 
In KCD kan ’n kwark se kleur een van drie waardes wees: rooi groen of blou. ’n Antikwark kan een van drie antikleure wees: antirooi, antigroen en antiblou (voorgestel as cyan, magenta en geel onderskeidelik). Gluone is mengsels van twee kleure, soos rooi en antigroen.

## Verwysings
Mir iskoesstwa

duimnael|300px|"Groepslede van die *Wêreld van kuns*-beweging."Skildery deur Boris Kustodijef (1916-1920)
***Mir iskoesstwa*** (Russies: «Мир иску́сства», *Wêreld van kuns*) was 'n Russiese tydskrif wat in die eerste dekade van die 20ste eeu 'n hele kunsbeweging geïnspireer en beliggaam het. Dit het sy invloed op Russiese kunstenaars laat geld wat in dié tydperk 'n belangrike bydrae gelewer het by die omwenteling van Europese kuns. Min Wes-Europeërs het uitgawes van die tydskrif in hande gekry.

Vanaf 1909 was verskeie *miriskoesniki* (lede van die beweging) betrokke by opvoerings van Sergei Diaghilef se Parys-gebaseerde balletgeselskap *Ballets Russes*.

## Eksterne skakels 
* *Mir iskusstva - Serge Diaghilev’s Art Journal*. In: *NLA News*, Julie 2005, jaargang XV, nommer 10 (webargief)
* *musings on art: Mir Iskusstva*
* *Art History Archive: Mir iskusstva - World of Art*
* *Humanities Research Institute, University of Sheffield: Russian Visual Arts: Mir iskusstva*
Afrikaanse koekoek

Die **Afrikaanse koekoek** (*Cuculus gularis*) is 'n gelokaliseerde, algemene, intra-Afrika broeiende  somertrekvoël en leef in savanne en boomveld. Die voël kom voor in Zimbabwe, Botswana, oos en sentraal Namibië, die noordelike gedeelte van Suid-Afrika en Mosambiek. Die voël is 30 – 32&nbsp;cm lank en 95 - 112 g groot. In Engels staan die voël bekend as die *African Cuckoo*.

Die voël is 'n broeiparasiet en gebruik die mikstertbyvanger as broeigasheer.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Madagaskarkoekoek

Die **Madagaskarkoekoek** (*Cuculus rochii*) is 'n nie-broeiende  voël en swerwer uit Madagaskar na rivierwoud, digte savanne en boomveld. Die voël is 'n winterbesoeker aan Oos-Afrika maar opgeteken in die somer in Suid-Afrika. Die voël is 28&nbsp;cm lank en 50 - 65 g groot. In Engels staan die voël bekend as die *Madagascar Cuckoo*.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Swartkoekoek

Die **swartkoekoek** (*Cuculus clamosus*) is 'n algemene, intra-Afrika broeiende  somertrekvoël na boomveld, woude en tuine. Die voël is 28 – 31&nbsp;cm lank en 80 – 100&nbsp;g groot. In Engels staan die voël bekend as die *Black Cuckoo*.

duimnael|links|'n Swartkoekoek

Die voël is 'n broeiparasiet en gebruik die rooiborslaksman en waterfiskale as broeigashere.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Gestreepte nuwejaarsvoël

thumb|*Clamator levaillantii* + *Turdoide plebejus*
Die **gestreepte nuwejaarsvoël** (*Oxylophus levaillantii*) is 'n gelokaliseerde, algemene, intra-Afrika broeiende somertrekvoël na boomveld en savanne. Die voël is 38 – 40&nbsp;cm lank en 105 - 140 g groot. In Engels staan die voël bekend as die ''Levaillant's Cuckoo''.

Die voël is 'n broeiparasiet en gebruik die pylvlekkatlagter en ander katlagters as broeigashere.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Kasteel van Chambord

220px
**Kasteel van Chambord**

**Unesco-wêrelderfenis** 
ChambordCentre-Val de Loire

----

**Hoofboufase**

1519–1541

----

**Tipe**

Jag- en pronkkasteel in die Franse Renaissance-boustyl

----

**Vertrekke**

400

----

**Opgerig vir**

Frans I van Frankryk

----

**Webtuiste**
*www.chambord.org*

Die koninklike **Kasteel van Chambord** (Frans: *Château de Chambord*) in Chambord in die Franse département Loir-et-Cher, gewes Centre-Val de Loire, is die grootste van alle kastele in die Loirevallei met 400 vertrekke. Die kasteel, wat as die ideale voorbeeld van 'n 16de eeuse Franse Renaissance-kasteel beskou word, is vanaf 1519 as jag- en pronkkasteel vir koning Frans I opgerig. Boubedrywighede het voortgeduur tot in die 1540's, maar dit is nooit voltooi nie.

duimnael|links|Die dubbelhelikstrap
Die kasteel se boustyl is 'n unieke mengsel van tradisionele middeleeuse boukuns en klassieke Renaissance-argitektuur. Die oorspronklike ontwerp word aan Domenico da Cortona toegeskryf. Ander bronne beweer dat die Franse Renaissance-argitek Philibert Delorme by die projek betrokke was of dat Leonardo da Vinci dit ontwerp het.

duimnael|Kasteel van Chambord
Die hoofboufase is in 1541 voltooi, maar boubedrywighede het tot 1547 voortgeduur, en die ontwerp is verskeie kere verander. Toe die kasteel voltooiing genader het, het Frans I sy aartsvyand, keiser Karel V, uitgenooi om hom met dié simbool van rykdom en mag te beïndruk. Oorspronklik was Frans I ook van voorneme om die Loire na sy kasteel te herlei, maar dié plan is gestaak. 'n Kleiner systroom is wél herlei.

'n Argitektoniese eienaardigheid, waarvan die konsep aan Leonardo da Vinci toegeskryf word, staan sentraal in die kasteel – 'n dubbele stel helikstrappe wat só ontwerp is dat een persoon op kan stap en 'n ander af, sonder dat hulle mekaar ooit raakloop. Die trap lei na 'n indrukwekkende dakterras wat Cathérine de Medici graag vir haar astrologiese waarnemings gebruik het.

Die trap is as 'n simbool vir Frankryk se politieke status as groot moondheid beskryf en as 'n monument vir die absolute monargie, maar dit is ook as ideale trap vir liefdesgeheime beskou. 'n Liefdesverhouding het moontlik ook die aanleiding vir die bou van die kasteel gegee. Frans I het slegs tydens sy uitspattige jagekspedisies saam met sy hofstaat in Chambord gewoon. Maar die nabygeleë woning van die aantreklike hertogin van Thoury was moontlik ook 'n rede om enkele dae in die kasteel te bly.

In 1792 is van die meubels verkoop en houtversierings verwyder. Die kasteel het 'n tyd lank leeg gestaan, alhoewel daar in die 19de eeu restourasiewerk verrig is. Die laaste privaat eienaar was Paul-Louis Courier, hertog van Bordeaux en graaf van Chambord wat die kasteel in 1921 gekoop het. Dit is sedert 1930 in staatsbesit en staan oop vir die publiek.

## Eksterne skakels 
*   Amptelike Unesco-bladsy
* Jens Friis: *Grootste en swierigste kasteel in die hele Loirevallei beïndruk*. In: *Die Burger*, 15 Februarie 2005
Bontnuwejaarsvoël

Die **bontnuwejaarsvoël** (*Oxylophus jacobinus*) is 'n algemene, intra-Afrika broeiende somertrekvoël uit Noord-Afrika en Suid-Asië. Hulle kom in boomveld, ruigtes en doringboomsavanne voor. Die voël word 34&nbsp;cm lank en weeg dan 70 – 92 gram. In Engels staan die voël bekend as die *Jacobin Cuckoo*.

Die voël is 'n broeiparasiet en gebruik die tiptolle en fiskaallaksman as broeigashere.

## Fotogalery 

CoccystesKeulemans.jpg|Illustrasie, 1891
Pied Cuckoo (Clamator jacobinus) in AP W2 IMG 3978.jpg|Voorkant
Clamator jacobinus -Rajasthan, India-8.jpg|Rugkant

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bron 
* *Sasol Voëls van Suider-Afrika.* Struik Nature. Vierde Uitgawe 2011.
Agapornithinae

**Agapornithinae** is 'n subfamilie van papegaaie. Die subfamilie word in drie genera onderverdeel.

## Genera 
* Agapornis (dwergpapegaaie)
* Loriculus (hangpapegaaie)
* Guaiabero (*Bolbopsittacus lunulatus*)

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Groenvleiloerie

Die **Groenvleiloerie** (*Ceuthmochares aereus*) is 'n skaars tot gelokaliseerde, algemene standvoël van woudrande, rivierbos en struikgewas. Die  is 33&nbsp;cm lank en 55 - 75 g groot. In Engels staan die voël bekend as die *Green Malkoha*.

Dit is die enigste spesies in die genus Ceuthmochares. Die spesie is dus monotipies.

duimnael|links|Illustrasie, 1884

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Daryl Impey

duimnael|300px|Impey tydens die Tour de l'Ain in 2011.

**Daryl Impey** (* 6 Desember 1984 in Johannesburg), is 'n Suid-Afrikaanse professionele padfietsryer. Hy ry tans vir die UCI *Mitchelton–Scott* span. Sy span was voorheen geborg deur *Orica-GreenEDGE* *Proteam*. Gedurende 2010 het hy vir die *RadioShack*-span gery. 

## Tour de France 
Hy het in 2012 en 2013 aan die Tour de France deelgeneem. 

Gedurende die 2013 *Tour de France* dra hy die gesogte geel trui na die 6de skof ná verskeie goeie vertonings in die eerste paar skofte en word sodoende die eerste Suid-Afrikaner en persoon van Afrika wat dit kon regkry. Hy verloor egter die geeltrui na die 7de skof.
duimnael|300 px|links|2014 tydens *Tour of Alberta*
In 2015 moes hy aan die Tour de France onttrek na 'n ernstige ongeluk in die 3de skof.

Op 14 Julie 2019 wen hy die 9de skof van die *Tour de France*, slegs die tweede Suid-Afrikaner naas Robbie Hunter wat dit kon vermag. Hy is die eerste Suid-Afrikaner wat 'n skof wen en die geeltrui dra in die *Tour de France*.

## Suid-Afrika 
Hy het die Suid-Afrikaanse nasionale pad titel reeds twee keer gewen en die individuele nasionale tydtoets reeds agt keer.

## Ander 
Hy wen die *Toer van Turkye* gedurende 2009. Hy wen die die *Tour Down Under* in 2018 en 2019.

Daryl se vader, Tony Impey, was ook 'n professionele padfietsryer gedurende die 1980's en 90's.

## Verwysings 
## Eksterne skakels 
* Amptelike webtuiste
Jakobyn

duimnael|200px|Die deur van die Jakobyne-klub.

Die **Jakobyne-klub**, voorheen bekend as die **Vereniging van die Vriende van die Konstitusie**, was die bekendste en invloedrykste politieke klub in die ontwikkeling van die Franse Rewolusie. Hulle is so genoem omdat die Dominikaanse Klooster waar hulle byeengekom het, kort tevore geskuif het na Rue St. Jacques (Afrikaans: Jakobus). Hulle is regdeur Frankryk verteenwoordig en hul lidmaatskap was sowat 420&nbsp;000 .

Die klub het later berug geword weens hul heerskappy gekenmerk deur terreur. Vandag word die term Jakobyn beskou as ’n neerhalende beskrywing van radikalisme en linkse rewolusionêre politiek.

## Verwysings 
* 15px Hierdie artikel is vertaal uit die Engelse Wikipedia
Tuileries-paleis

duimnael|Die Tuileries-paleis.

Die **Tuileries-paleis** (Frans: *Palais des Tuileries*) was ’n koninklike paleis in Parys wat op die regteroewer van die Seinerivier geleë was. Dit was die Paryse woning van die meeste Franse monarge, van Hendrik IV tot Napoleon III, totdat dit in 1871 in onluste verwoes is.

Dit is in 1564 gebou en geleidelik uitgebrei totdat dit die westekant van die Louvre se binnehof afgesluit het. Sedert die verwoesting van die Tuileries is die Louvre-binnehof oop; dit is nou die ligging van die oostelike deel van die Tuileries-tuin.

## Eksterne skakels
Gevlekte koekoek

Die **Gevlekte koekoek** (*Clamator glandarius*) is 'n algemene intra-Afrika broeiende somertrekvoël in boomveld en savanne. Die voël is 38 – 42&nbsp;cm lank en 120 - 165 g groot. In Engels staan die voël bekend as die *Great Spotted Cuckoo*.

Die voël is 'n broeiparasiet en gebruik hoofsaaklik kraaie en spreeus as broeigashere.

## Fotogalery 

Clamator glandarius 1838.jpg|Illustrasie, 1838
Clamator glandarius juvenile.jpg|'n Onvolwasse gevlekte koekoek in 'n boom
Clamator glandarius - D8-04-7590.JPG|
Clamator glandarius - D8-06-8539.JPG|
Clamator glandarius MHNT.ZOO.2010.11.152.2.jpg |*Clamator glandarius* + *Corvus cornix*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Anna Pavlova

**Anna Pavlovna Pavlova** (Russies: Анна Павловна Павлова, eintlik Анна Матвеевна Павлова *Anna Matvejevna Pavlova*) (1881 - 1931) was 'n Russiese meesterdanseres van klassieke ballet wat in die laat 19de en vroeë 20ste eeu as een van die hoofdansers van die Sint Petersburgse Mariinskiteater se Keiserlike Russiese Ballet en Sergei Diaghilev se *Ballets Russes* opgetree het.
duimnael|links|220px|Anna Pavlova se as word in die Londense Golders Green-krematorium se columbarium bewaar
Anna Pavlova is aangewys as die wêreld se beste ballerina wat veral met haar eteriese solodans *Die Sterwende Swaan* in Tsjaikofsi se *Swanemeer* internasionale bekendheid verwerf het. Met haar eie balletgeselskap was sy die eerste ballerina wat 'n wêreldtoer begin het. In 1925 het sy in die ou Kaapstadse operahuis opgetree.

In Parys, ná die Eerste Wêreldoorlog die toevlugsoord vir duisende vlugtelinge uit Rusland, is Anna Pavlova emosioneel geraak deur die lot van Russiese weeskinders wat dikwels 'n lewe op straat in die gesig gestaar het. Sy het geld, wat sy met dansoptredes verdien het, asook verdere fondse wat ingesamel is (soos donasies van die *Camp Fire Girls of America* wat haar tot erelid verklaar het), gebruik om 'n gebou in Saint-Cloud naby Parys aan te koop wat as weeshuis ingerig is. Vyftien Russiese meisies het hier 'n tuiste gevind. Ook hul opleiding is deur die danseres geborg.

Pavlova het haar hele lewe aan haar danspassie gewy. Optredes dwarsoor die wêreld het lang en uitputtende reise beteken. Nogtans het sy volgens oorlewering nooit een enkele geskeduleerde optrede misgeloop nie. In Desember 1930 het haar trein op pad na Nederland tegniese probleme ondervind en passasiers in die bitterkoue nag laat strand. Pavlova het verkoue gekry wat tot longontsteking en vervolgens borsvliesontsteking vererger het. Vir die eerste keer in haar lewe was sy genoodsaak om 'n dansoptrede te kanselleer. Sy is op 23 Januarie 1931 in Den Haag oorlede.

Pavlova is in die Golders Green-krematorium te Londen, haar woonplek sedert 1912, veras. Daar is voorstelle gemaak om haar as na haar geboorteland te neem.

## Verwysings
Dikbekkoekoek

Die **Dikbekkoekoek** (*Pachycoccyx audeberti*) is 'n skaars standvoël en intra-Afrika broeiende somertrekvoël in rivierwoud en digte boomveld. Die voël is 36&nbsp;cm lank en 92 - 120 g groot. In Engels staan die voël bekend as die *Thick-billed cuckoo*.

Dit is die enigste spesie in die genus Pachycoccyx en die spesie is dus monotipies.

Die voël is 'n broeiparasiet en gebruik hoofsaaklik die swarthelmlaksman as broeigasheer.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Mariinskiteater

230px230px
**Mariinskiteater**

**Мариинский театр** 
Sint Petersburg

----

**Opening**

1860

----

**Tipe**

Opera- en balletteater

----

**Sitplekke**

1&nbsp;625 & 2&nbsp;000

----

**Direkteur-generaal**

Waleri Abissalowitsj Gergijef

----

**Webtuiste**
*www.mariinsky.ru*

Die **Mariinskiteater** (Russies: Мариинский театр, *Mariinskij Teatr*) is 'n historiese opera- en balletteater op die Teaterplein van Sint Petersburg, Russiese Federasie.

Ná sy opening in 1860 het die teater, wat deur die argitek Alberto Cavos ontwerp en oorspronklik na Maria Aleksandrowna van Hesse-Darmstadt, die gade van tsaar Aleksander II van Rusland vernoem is, die leidende musiekteater van laat 19de eeuse Rusland geword waar baie premières van meesterwerke gehou is, waaronder stukke van Tsjaikofski, Mussorgski en Rimski-Korsakof.

Ná die Russiese Oktoberrewolusie is die teater se naam in 1919 gewysig na *GATOB* (die Russiese afkorting vir "Akademiese Staatsopera- en -balletteater"). Later, in 1935, is dit na die vermoorde voorsitter van die Leningradse Sowjet, Sergei Mironowitsj Kirof, "Kirofteater" genoem. Sedert 1992 dra die operahuis weer sy oorspronklike naam en is die optreeplek vir die Mariinskiballet, die Mariinski-opera, en die Marrinski-orkes. Na sy ballet, wat amptelik as die Balletgeselskap van die Mariinskiteater bekendstaan, word in die buiteland soms nog as *Kirofballet* verwys.

Sedert 1988 fungeer die dirigent Waleri Abissalowitsj Gergijef as opvolger van Joeri Temirkanof as direkteur-generaal, artistieke direkteur en hoofdirigent van die Mariinskiteater. 'n Nuwe teatergebou, wat as tweede toneel van die teaterkompleks dien en teen 'n koste van meer as ZAR5 miljard ontstaan het, is op 2 Mei 2013 plegtig ingewy. Die teatersaal met versierings in blou, wit en goue kleure het 2&nbsp;000 sitplekke.

## Eksterne skakels 
*  Amptelike webwerf
Meitjie

Die **Meitjie** (*Chrysococcyx klaas*) is 'n algemene standvoël en intra-Afrika broeiende trekvoël in woud, boomveld, tuine en savanne. Die voël is 16 – 18&nbsp;cm lank en 24 – 34 g groot. In Engels staan die voël bekend as die ''Klaas's cuckoo''.

Die voël is 'n broeiparasiet en gebruik bosbontrokkies, suikerbekkies, sangers en vlieëvangers as broeigashere.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bron 
* *Sasol Voëls van Suider-Afrika.* Struik Nature. Vierde Uitgawe 2011. 

## Verwysings
Lodewyk XVI van Frankryk

**Lodewyk XVI** (23 Augustus 1754 – 21 Januarie 1793) was die laaste koning van Frankryk voor die val van die monargie tydens die Franse rewolusie. Daar is na hom verwys as *Citizen Louis Capet* gedurende die vier maande net voor sy teregstelling by wyse van die guillotine. In 1765, na die dood van sy vader, Louis, Dauphin van Frankryk (seun van Louis XV), word hy die nuwe Dauphin. 

Met die dood van sy oupa Lodewyk XV op 10 Mei 1774, neem hy tot 4 September 1791 die titel Koning van Frankryk en Navarra aan, toe hy die titel van Koning van "die Franse" ontvang, tot en met die afskaffing van die monargie op 21 September 1792.

## Bewind 
Die eerste deel van Lodewyk se bewind is gekenmerk deur pogings om Frankryk te hervorm volgens die ideale van die Verligting – dit het ingesluit die afskaffing van lyfeienskap en die belasting vir nie-adellikes, asook toenemende verdraagsaamheid jeens nie-Katolieke. Die Franse adel het negatief hierop gereageer en die inwerkingstelling daarvan suksesvol teengestaan. Ontevredenheid onder die gewone burgers het hierna toegeneem.

Van 1776 af het Lodewyk die Noord-Amerikaanse koloniste aktief ondersteun wat onafhanklikheid van Brittanje wou hê. Hulle het dit eindelik in 1783 gekry met die Verdrag van Parys. Die gevolglike skuld en finansiële krisis het bygedra tot die ongewildheid van die monargie. Ontevredenheid onder die middel- en laer klas het toegeneem en dit het gelei tot ’n al hoe groter teenstand teen die adel en die absolute monargie, waarvan Lodewyk en sy vrou, Marie Antoinette, as verteenwoordigend beskou is. In 1789 is die Bastille-gevangenis tydens die opstande in Parys bestorm en die Franse Rewolusie het begin.

Lodewyk se besluiteloosheid en konserwatisme het hom al hoe ongewilder gemaak. Toe hy in Junie 1791 na Varennes vlug, vier maande voordat die konstitusionele monargie afgekondig is, het dit oënskynlik gerugte bevestig dat hy sy hoop op oorlewing geplaas het op ’n buitelandse inval. Sy geloofwaardigheid is daardeur kwaai ondermyn en die afskaffing van die monargie het ’n al hoe groter moontlikheid geword.

## Verhoor en teregstelling 
In Augustus 1792, ’n maand voor die konstitusionele monargie afgeskaf en ’n republiek afgekondig is, is Lodewyk van die troon gesit en in hegtenis geneem. Hy is verhoor en skuldig bevind aan hoogverraad. Op 21 Januarie 1793 het hy onder die valbyl gesterf as "burger Louis Capet", ’n bynaam.

Hy is die enigste Franse koning wat tereggestel is en sy dood het ’n einde gebring aan die Franse monargie van langer as duisend jaar.

## Eksterne skakels 
* Encyclopaedia Britannica, Louis XVI

* 15px Hierdie artikel is vertaal uit die Engelse Wikipedia
Malgassiese Wikipedia

Die **Malgassiese Wikipedia** is die Malgassie-weergawe van die aanlynensiklopedie Wikipedia. Dit het tans  bladsye wat as artikels gedefinieer word, wat dit die  grootste Wikipedia-projek maak.

Die Malgassiese Wikipedia is tans die naasgrootste Afrika-wikipedia na die Afrikaanse Wikipedia, gevolg deur die Swahili en Joroeba Wikipedias.

## Sien ook 
* Afrikaanse Wikipedia
* Joroeba Wikipedia
* Noord-Sotho Wikipedia
* Somaliese Wikipedia
* Suid-Sotho Wikipedia
* Swahili Wikipedia
* Tsonga Wikipedia
* Tswana Wikipedia
* Venda Wikipedia
* Xhosa Wikipedia
* Zoeloe Wikipedia

## Verwysings 
## Eksterne skakels 
* Die tuisblad van die Malgassiese Wikipedia
* Statistiek vir die Malgassiese Wikipedia deur Erik Zachte
Clamator

***Clamator*** is 'n genus van voëls in die familie van koekoeke (*Cuculidae*). Die genus omvat vier spesies.

## Spesies 
**Clamator coromandus*
**Clamator glandarius* - Gevlekte koekoek
**Clamator jacobinus* - Bontnuwejaarsvoël
**Clamator levaillantii* - Gestreepte nuwejaarsvoël

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Tauraco

**Tauraco** is 'n genus van voëls in die familie *Musophagidae*. Die genus omvat veertien spesies. Die "tipiese" groen loeries behoort aan die genus, hoewel hulle vere nie oral oor groen is nie.

## Spesies 
**Tauraco bannermani*
**Tauraco corythaix* - Knysnaloerie
**Tauraco erythrolophus*
**Tauraco fischeri*
**Tauraco hartlaubi*
**Tauraco leucolophus*
**Tauraco leucotis*
**Tauraco livingstonii* - Mosambiekloerie
**Tauraco macrorhynchus*
**Tauraco persa*
**Tauraco porphyreolophus* - Bloukuifloerie
**Tauraco ruspolii*
**Tauraco schalowi* - Langkuifloerie
**Tauraco schuettii*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Kerk

[duimnael|300px|Die Groote Kerk-gebou in 2009. Dit huisves die [NG gemeente Kaapstad.]]

**Kerk** (vanaf Grieks: Kyriakos = "van die heer") kan na een van die volgende verwys:

* Kerk (gebou), gebou vir Christelike eredienste.
* Kerk (organisasie), gemeenskap van Christene.
* Kerkbywoning, godsdiensoefening in 'n kerk (om kerk te hou).

## Sien ook 
* Kerkbywoning
* Kerkhof
* Kerkbode
* Kerkstraat
Samuel Hynes

**Samuel Hynes** (29 Augustus 1924 – 9 Oktober 2019) was 'n voormalige vlieënier van die Amerikaanse Lugmag en uitgetrede professor van letterkunde aan die Princeton-universiteit. Hy het bekendheid as skrywer van werke oor die politiek, kultuur en literatuur in die Verenigde Koninkryk tussen die Edwardiaanse tydperk en die 1930's verwerf.

## Lewe en werk 
Samuel Hynes is in 1924 in Chicago in 'n Skots-Ierse Presbiteriaanse gesin gebore en het in Minneapolis groot geword. Sy ma is oorlede toe hy vyf jaar oud was, en so is hy saam met sy broer aanvanklik in 'n enkelouergesin grootgemaak. Sy pa het later met 'n vrou getrou wat die nuwe gesin met drie kinders uit haar vorige huwelik begin het.

Sy ma het $400 gespaar om dit vir Samuel se akademiese opleiding aan te wend – 'n bedrag wat deur sy pa ook in moeilike tye nooit onttrek is nie en wat Samuel uit sy hande ontvang het nadat hy in die ouderdom van 18 hoërskool voltooi het. In die herfs van 1942 het Samuel Hynes by die Universiteit van Minnesota ingeskryf, maar het tegelykertyd by die Amerikaanse Vloot se vlieëniersopleidingsprogram ingeteken.

In Maar 1943 is hy vir diensplig opgeroep en het met sy vlieëniersopleiding in Denton, Texas, begin. 'n Jaar later het hy die rang van tweede vlootluitenant in Pensacola verwerf. Hier hy het hy met Liz Igleheart kennis gemaak, die suster van 'n vriend en medevlieënier, en in Julie 1944 met haar getrou.

Die najaar van 1944 het Hynes in Kalifornië deurgebring waar hy militêre opleiding ten opsigte van taktiese ballistiese missiele ondergaan het. In Januarie 1945 het hy by die Vloot se Torpedobomwerpereskader 232 op die Ulithi-atol in die Westelike Karoline, 'n eilandgroep in die Stille Oseaan, aangesluit. Sy eskader is in April verder noordwaarts na Okinawa verplaas waar hy meer as honderd missies gevlieg het en met die *Distinguished Flying Cross* vir sy prestasies vereer is.

In 1946 het hy sy akademiese opleiding aan die Universiteit van Minnesota en die Columbia-universiteit voortgesit en 'n PhD-graad in Engels verwerf. Hy was vervolgens as dosent in Engels en literêre kritikus werksaam. Gedurende die Koreaanse Oorlog tussen 1952 en 1953 het hy nog eens as vlieënier in die Amerikaanse Marinierskorps gedien.

In sy werk ''The Soldiers' Tale: Bearing Witness to a Modern War* deel hy sy oorlogservaringe met ander soldate, weerstandsvegters en ooggetuies van alle konflikpartye, waaronder Wilfred Owen en Ernst Jünger. Hynes se bevinding is dat oorloë meestal teen onskuldiges en magteloses gevoer word. Die werk is met die Robert F. Kennedy-prys bekroon. In 2007 was hy as raadgewer by die vervaardiging van die dokumentêre televisiereeks *The War'' betrokke wat deur die openbare PBS-netwerk uitgesaai is.

Hynes is later as Woodrow Wilson Professor van Letterkunde aan die Princeton-universiteit aangestel. Hy was 'n *Fellow of the Royal Society of Literature*.

## Werke 
## Verwysings
Kwêvoëls

**Kwêvoëls** (*Corythaixoides*) is 'n genus van voëls in die familie Musophagidae. Die genus omvat drie spesies wat in Afrika voorkom. In teenstelling met die helderkleurige loeries wat in bosse woon, leef kwêvoëls in oop gebiede en het vaal grys en wit vere.

## Spesies 
* *Corythaixoides concolor* – Kwêvoël
* *Corythaixoides leucogaster*
* *Corythaixoides personatus*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings
Gaiety Girls

regs|duimnael|*Gaiety Girls* in *The Geisha* in 1896. Die dame in die middel is Blanche Massey, 'n bekende aktrise
**Gaiety Girls** was koormeisies in Edwardiaanse musikale komedies wat sedert die 1890's in Londen se *Gaiety Theatre* opgevoer is, veral in dansopvoerings wat deur George Edwardes vervaardig is. 

Die gewildheid van hierdie soort musiekteater was deels afhanklik van die aantreklike *Gaiety Girls*-danseresse wat altyd in die nuutste modes of in baaikostuums opgetree het. Die *Gaiety Girls* van die 1890's was fatsoenlike en elegante jong dames, anders as vroeëre aktrises wat in Victoriaanse Londen se musikale burlesque-vertonings nog in korsette op die verhoog verskyn het. 

Later is ook na die sterre van musikale komedies as *Gaiety Girls* verwys.
Gaiety Theatre, Londen

duimnael|Die tweede *Gaiety Theatre*, Londen omstreeks 1910

***Gaiety Theatre*** was die naam van twee varietéteaters in die Londense stadsdeel Aldwych by die oostelike einde van die Strand. Die eerste teater is oorspronklik in 1864 as *Strand Musick Hall* (sic) op die vroeëre perseel van die *Lyceum Theatre* gestig. Sedert 1868 het dit as *Gaiety Theatre* bekend gestaan en aanvanklik bekendheid verwerf as musiekteater. Later is ook musikale burlesque-vertonings, pantomimes en operettes opgevoer. Die teater het tussen 1868 en die 1890's 'n belangrike invloed op die ontwikkeling van die moderne musikale komedie uitgeoefen.

Die tweede *Gaiety Theatre*, geopen in 1903 teenoor sy voorgangergebou, het sy deure in 1939 gesluit. In 1957 is die teater afgebreek nadat die gebou gedurende die Tweede Wêreldoorlog deur lugaanvalle ernstig beskadig is.

## Verwysings 
## Eksterne skakels
Buyelekhaya Dalindyebo

**Buyelekhaya Zwelinbanzi Dalindyebo a Sabata** (gebore 1964; r. sedert Mei 1989) is die koning van die abaThembu in Suid-Afrika. Sy lofnaam is *Zwelibanzi*. Hy is die seun van die vorige koning, Sabata Jonguhlanga Dalindyebo, 'n afstammeling van die amaHala-dinastie, en tans die regeerder van die bakaDalindyebo-bloedlyn.

In Mei 2005 is hy aangekla van bedrog, moord, poging tot moord, ontvoering en brandstigting by die Mthatha Hooggeregshof, en is tans besig om teen 'n 15-jaar vonnis te appelleer. Die aanklagte is aanhangig gemaak nadat hy tussen 1995 en 1996 geweld teen sy onderdane in 'n klein dorpie naby Mthatha gebruik het. In Desember 2009 het Buyelekhaya gedreig om van Suid-Afrika af te skei, en twee-derdes van die land se grondgebied met hom te neem. Die afskeidingstender het blykbaar gekom nadat pres. Jacob Zuma geweier het om by die koning se geskille in te gryp. Die afskeiding is later opgeskort, maar hy eis R 900 miljoen van die regering en 'n verdere R 80 miljard vir sy stam vir die vernedering wat die kriminele verhoor veroorsaak het.

## Verwysings